CELEX: 31984R1560
Language: el
Date: 1984-06-05 00:00:00
Title: Κανονισμός (ΕΟΚ) αριθ. 1560/84 της Επιτροπής της 5ης Ιουνίου 1984 σχετικά με τον συντελεστή μετατροπής που πρέπει να εφαρμόζεται ως προς τις τιμές πωλήσεως και την εγγύηση για τη μεταποίηση στο πλαίσιο του καθεστώτος πωλήσεως που θεσπίστηκε με τον κανονισμό (ΕΟΚ) αριθ. 2182/77

Avis juridique important

|

31984R1560

Κανονισμός (ΕΟΚ) αριθ. 1560/84 της Επιτροπής της 5ης Ιουνίου 1984 σχετικά με τον συντελεστή μετατροπής που πρέπει να εφαρμόζεται ως προς τις τιμές πωλήσεως και την εγγύηση για τη μεταποίηση στο πλαίσιο του καθεστώτος πωλήσεως που θεσπίστηκε με τον κανονισμό (ΕΟΚ) αριθ. 2182/77  

Επίσημη Εφημερίδα αριθ. L 150 της 06/06/1984 σ. 0011 - 0011 Ισπανική ειδική έκδοση: Κεφάλαιο 03 τόμος 30 σ. 0248  Πορτογαλική ειδική έκδοση : Κεφάλαιο 03 τόμος 30 σ. 0248 

***** ΚΑΝΟΝΙΣΜΟΣ (ΕΟΚ) αριθ. 1560/84 ΤΗΣ ΕΠΙΤΡΟΠΗΣ  της 5ης Ιουνίου 1984  σχετικά με τον συντελεστή μετατροπής που πρέπει να εφαρμόζεται ως προς τις τιμές πωλήσεως και την εγγύηση για τη μεταποίηση στο πλαίσιο του καθεστώτος πωλήσεως που θεσπίστηκε με τον κανονισμό (ΕΟΚ) αριθ. 2182/77  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχώρησης της Ελλάδας, και ιδίως το άρθρο 7 παράγραφος 3,  τον κανονισμό (ΕΟΚ) αριθ. 1223/83 του Συμβουλίου της 29ης Μαΐου 1983 περί των τιμών συναλλάγματος που εφαρμόζονται στον ιδιωτικό τομέα (2), όπως τροποποιήθηκε τελευταία από τον κανονισμό (ΕΟΚ) αριθ. 855/84 (3), και ιδίως το άρθρο 4 παράγραφος 3 και το άρθρο 5 παράγραφος 1,  Εκτιμώντας:  ότι το άρθρο 8 του κανονισμού (ΕΟΚ) αριθ. 2182/77 της Επιτροπής (4) τροποποιήθηκε από τον κανονισμό (ΕΟΚ) αριθ. 2769/82 (5)· ότι ο τελευταίος αυτός κανονισμός καταργήθηκε από τον κανονισμό (ΕΟΚ) αριθ. 3053/82 (6)· ότι, ενόψει ενδεχόμενων αμφιβολιών ως προς την εφαρμογή του εν λόγω άρθρου 8, πρέπει να διευκρινισθεί ο συντελεστής μετατροπής που πρέπει να εφαρμόζεται ως προς τις τιμές πωλήσεως και την εγγύηση για τη μεταποίηση στο πλαίσιο του καθεστώτος πωλήσεως που θεσπίστηκε με τον κανονισμό (ΕΟΚ) αριθ. 2182/77·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το κείμενο του άρθρου 8 του κανονισμού (ΕΟΚ) αριθ. 2182/77 έχει ως εξής:  «Άρθρο 8  Ο συντελεστής μετατροπής που εφαρμόζεται στις τιμές πώλησης και στην εγγύηση που προβλέπεται στο άρθρο 4 παράγραφος 1 είναι:  - στην περίπτωση πώλησης στην τιμή που καθορίζεται κατ' αποκοπή εκ των προτέρων, ο αντιπροσωπευτικός συντελεστής που ισχύει την ημέρα που η αίτηση θεωρείται ότι έχει γίνει αποδεκτή σύμφωνα με τα άρθρα 3 και 4 του κανονισμού (ΕΟΚ) αριθ. 2173/79,  - στην περίπτωση που η τιμή πώλησης καθορίζεται στο πλαίσιο διαδικασίας δημοπρασίας, ο αντιπροσωπευτικός συντελεστής που ισχύει την ημέρα λήξεως της προθεσμίας υποβολής των προσφορών.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Ιουνίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 132 της 21. 5. 1983, σ. 33.  (3) ΕΕ αριθ. L 90 της 1. 4. 1984, σ. 1.  (4) ΕΕ αριθ. L 251 της 1. 10. 1977, σ. 60.  (5) ΕΕ αριθ. L 292 της 16. 10. 1982, σ. 7.  (6) ΕΕ αριθ. L 322 της 18. 11. 1982, σ. 23.